Ximena Valero

Jimena del Carmen Valero Jarillo, ezagunagoa Ximena Valero izenez (Mexikon Hiria, Mexiko, 1977ko maiatzaren 26a) moda-diseinatzailea da, eta 2007ko International Award for Designer of the Year for Excellence in Evening Wear of Miami's Fashion Week saria irabazi zuen. Tijuanan hartu zuen izena eta gero Los Angelesen joan zen bizitzera eta bertan an egiten du.

 Bizitza 
Mexiko Hirian jaio zen, 1977an. Gurasoak Jose L. Valero Salas, zirujau plastikoa, eta Carmen Jarillo Yáñez, eskolako irakaslea izan ziren. 1982 urtean Tijuanara joan ziren bizitzera. 8 urterekin hasi zen moda eta joskintza ikasten Tijuanan bertan, eskolako oporretan, amaren eraginez. Une horretatik aurrera, moda diseinua bere pasioa izan zen, eta horrek San Diego inguruko Fashion Institute of Design and Merchandising-en moda ikastera eraman zuen. 90eko hamarkadaren bukaeran hasi zen emakumeen arropa diseinatzen Tijuanan egin zuen lehen tailerrean. 1999 urtean, Seth Sabal argazkilaria ezagutu zuen, eta harexekin ezkondu zen  2001ean San Diegon. Bikotea New Yorkera joan zen, eta argazki-estudio bat sortu zuen: Sabal's fashion photography studio izenekoa.

Grace Nichols Victoria Secreteko buruzagi exekutiboari aurkeztu zion haren estudioko langile batek. Berak bere burua eskaini zuen etxe horrekin kolaboratzeko eta Victoria's Secret & Limited Brands-eko diseinu sailean hasi zen ikastun lanetan. Lau hilabeteko praktikak bukatu ostean, New Yorken hasi zen free-lance diseinatzaile lanetan, eta Fashion Week Spring/Summer 2006 ospetsuan kolaboratu zuen, Elite Model Managementen aurpegi berriak aurkezten.

Sabal eta Valero 2006 urtean dibortziatu ziren; Valero Tijuana-San Diego eremura joan zen berriro. Hurrengo bi urteetan, diseinu berriak garatu zituen, Frida Kalhlo margolari mexikarraren look-a bere arropa sorkuntzetan txertatuz eta baita emakumeentzako zapatak eta maskotentzako soinekoak diseinatuz ere.

2007 urtean, Los Angelesera joan zen, eta hantxe jarraitu zuen tailerrean eta erakusketa-aretoan. 2007 eta 2008 urteetan, hainbat Fashion Week ekimenetan parte hartu zuen Latinoamerikan zein Ameriketako Estatu Batuetan, eta Miami Fashion Week 2007k emandako Gaueko Jantzien Urteko Diseinatzailearen saria irabazi zuen. 2008 urteko urriaren 14an, Tijuanako Ospearen Pasealekuko 15 kideetako bat izendatu zuten. Merkataritza Ganbera Nazionalak hautatu zuen, Jose Galicot Tijuanako handikia buru zela.

 Moda eraldagarria 
2009 urtean modari egin zion ekarpen handiena "Moda Eraldagarria" izan zen. Hainbat eratan eraman daitezkeen arropak dira. 2010 urtean, bere moda eraldatzeko aukerak bikoiztu egin ziren, "Moda Eraldatzailea-Itzulgarria" sortu baitzuen, jantzi bat aurrealdeko kolore batekin eta atzealdeko beste batekin konbinatzean.

Ximenak nazioarteko ospea sendotu du bere bildumak Tokion, New Yorken, Los Angelesen, Miamin, Paraguain, Mexikon eta Kariben aurkeztu baititu.

2014ko urriaren 15ean, Google+ Fashion 2014an agertu zen.

 Ximena Valerok jantzitako pertsona ospetsuak 
Ximena Valerorendiseinuak hainbat pertsona ospetsuk jantzi ditu, besteak beste, Paulina Rubio, Alejandra Guzmán, Lorena Rojas, Jessica Alba, Alicia Keys, edo Ana de la Reguera, baita Tiiu Kuik, Julia Dunstall, Cintia Dicker, Juliana Imai, Zuleyka Rivera Ciara eta Daniela Kosán supermodeloek ere.

 Aintzatespenak 

 2008an, Tijuanako Ospearen Pasealekuko 15 kideetako bat izendatu zuten.

 Erreferentziak 

 Kanpo estekak 
 Ximena Valero - Denda Ofiziala.

Kategoria:Mexikarrak (Mexiko Hiria)
Kategoria:Emakume moda diseinatzaileak